आज भी पेट्रोल-डीजल के दाम में बदलाव नहीं, कच्चे तेल की कीमतों में तेजी
Petrol Price Today (28 March 2023) Update What is the petrol rate today in Delhi Bhopal Jaipur Raipur Indore? Follow  Petrol Price Latest & Breaking News on Dainik Bhaskar (दैनिक भास्कर)
पेट्रोल और डीजल की कीमतों आज यानी मंगलवार (28 मार्च) को भी कोई बदलाव नहीं हुआ। करीब नौ महीनों से दाम स्थिर बने हुए हैं। मुंबई में पेट्रोल 106.31 रुपए प्रति लीटर पर बेचा जा रहा है, जबकि शहर में डीजल की कीमत 94.27 रुपए है। दिल्ली में पेट्रोल की कीमत 96.72 रुपए, जबकि डीजल 89.62 रुपए प्रति लीटर पर बिक रहा है। कच्चे तेल की कीमतों में आज मामूली तेजी देखने को मिल रही है।
78 डॉलर पर कच्चा तेल
आज कच्चे तेल (क्रूड) की कीमत में उछाल देखने को मिल रहा है और कीमत फिर 78 डॉलर प्रति बैरल के पार पहुंच गई है। बेंचमार्क ब्रेंट क्रूड का भाव 78.05 डॉलर प्रति बैरल और WTI क्रूड 72.90 डॉलर प्रति बैरल पर मिल रहा है। हालांकि, राहत की बात है कि यह 80 डॉलर प्रति बैरल के नीचे बना हुआ है। इस साल की शुरुआत में ये 85 डॉलर के करीब था।
मई 2022 के बाद से कीमतों में बदलाव नहीं
आखिरी बार मई 2022 में पेट्रोल-डीजल की कीमतों में बदलाव किया गया था। तब पेट्रोल पर 8 रुपए और डीजल पर 6 रुपए प्रति लीटर उत्पाद शुल्क घटाया गया थी। इससे पेट्रोल और डीजल के दाम 9.5 रुपए और 7 रुपए कम हो गए थे। जुलाई 2022 में, महाराष्ट्र सरकार ने पेट्रोल और डीजल पर VAT में 5 रुपए और 3 रुपए प्रति लीटर की कटौती की थी।
रोजाना तय होते हैं पेट्रोल-डीजल के रेट
ऑयल मार्केटिंग कंपनियां कीमतों की समीक्षा के बाद रोजाना पेट्रोल और डीजल के रेट तय करती हैं। इंडियन ऑयल, भारत पेट्रोलियम और हिंदुस्तान पेट्रोलियम सुबह 6 बजे पेट्रोल और डीजल की दरों में बदलाव करती हैं।
1 मार्च से 50 रुपए महंगा मिल रहा सिलेंडर
14.2 किलोग्राम वाले घरेलू LPG सिलेंडर के दाम 50 रुपए बढ़ गए है। दिल्ली में इसकी कीमत 1103 रुपए हो गई है। इससे पहले 6 जुलाई 2022 को दामों में बदलाव किया गया था। तब भी कीमतें 50 रुपए बढ़ाई गई थी। वहीं, 19 किलो वाले कॉमर्शियल सिलेंडर के दाम में 350.50 रुपए का इजाफा किया गया है। दिल्ली में ये अब 2119.50 रुपए का मिल रहा है।
